ઘણી વાર આપણે કોઈ મોટી ઉંમરની વ્યક્તિને વડીલ કે કાકા તરીકે સંબોધન કરીએ છીએ પણ પાછળથી આપણને ભાન થાય કે એ વ્યક્તિ આપણી ઉંમરની જ છે! પોતાની નજરમાં તે વ્યક્તિ વડીલ લાગે અને પોતે(પોતાની નજરમાં ) નાની ઉંમર ના લાગે/માને ત્યારે આવું થાય છે, જયારે ખરેખર બંને એક જ ઉંમર જૂથના હોય છે. વાળને કાળા કરવાથી કે વિટામિન( botox) કે કરચલીઓ દૂર કરવાના મલમોના ઉપયોગથી થોડા સમય સુધી વધતી ઉંમરના અહેસાસને ખાળી શકાય છે, પણ વધતી ઉંમર ખૂબ હઠીલી હોય છે. ગમે તેટલી પાછા કાઢવાના પ્રયત્ન કરીએ તે ફરીથી સામે આવી જ જાય છે!